TSRS Valstybinis televizijos ir radijo komitetas

SSRS Valstybinis televizijos ir radijo komitetas (sutr. Gosteleradio, ) – organizacija, valdžiusi visą SSRS televizijos ir radijo programų rengimo sistemą – Centrinę televiziją ir Visasąjunginį radiją.

1978 m. Gosteleradio sistemoje buvo 14 respublikinių televizijos ir radijo komitetų bei 148 autonominių respublikų, nacionalinių apygardų, kraštų ir sričių komitetai. Transliacijos vyko 69 kalbomis.„Govorit i pokazyvaet Moskva“, cit. biuletenyje „World Broadcast Information“, 1978 Nr. 23. Visasąjunginis radijas rengė laidas 68 kalbomis klausytojams Sovietų Sąjungoje ir 64 kalbomis klausytojams užsienyje; Centrinė televizija rengė laidas rusų kalba, o kitų komitetų televizijos – dar 40 kalbų.Maskvos radijas, cit. biuletenyje „World Broadcast Information“, 1978 Nr. 21. 

1979 m. Sovietų Sąjungoje buvo naudojama per 70 milijonų televizorių ir 130 milijonų radijo imtuvų (įskaitant laidinio radijo taškus).SSRS Ryšių ministras Maskvos radijo laidoje Radijo dienos proga, cit. biuletenyje „World Broadcast Information“, 1979 Nr. 19.

1981 m. Sovietų Sąjungoje buvo naudojama per 75 milijonus televizorių (iš jų 7 mln. spalvotų), per 75 milijonus radijo imtuvų ir apie 82 milijonus laidinio radijo taškų. Televizijos transliacijos vykdomos per daugiau nei 3500 siuntimo stočių. Radijo programos stereo režimu buvo transliuojamos 26 miestuose. Radijo laidos užsieniui buvo transliuojamos 77 kalbomis.SSRS Ryšių ministro pirmasis pavaduotojas Maskvos radijo laidoje Radijo dienos proga, cit. biuletenyje „World Broadcast Information“, 1981 Nr. 19.

1984 m. Sovietų Sąjungoje buvo naudojama per 100 milijonų radijo imtuvų ir per 85 milijonus laidinio radijo taškų. Televizijos programas transliavo 116 TV studijų, iš jų 100 – spalvotai. Radijo laidos užsieniui buvo transliuojamos 75 kalbomis.Maskvos radijas laidoje Radijo dienos proga, cit. biuletenyje „World Broadcast Information“, 1984 Nr. 19.

Sovietmečiu (1940–1941 m. ir 1944–1990 m.) Lietuvos SSR Valstybinis televizijos ir radijo komitetas irgi buvo Gosteleradio dalis – buvo jam operatyviai pavaldus programų rengimo ir transliavimo klausimais.Gamybinis finansinis planas 1941 metams Lietuvos Radijo Komiteto Kaune. LCVA f. R-981, ap. 1, b. 12, l.62, 98, 99, 100.

 Šaltiniai 

Kategorija:Radijas
Kategorija:Televizija
Kategorija:Sovietų Sąjungos institucijos